paragraph_text: Pješak (peón) je mogao postati časnik (almocadén) kada je položio ispit pred 12 časnika. Najhrabriji su postajali vođe (adalid) poslije ispita na kojemu su morali dokazati vještinu, odanost i snalažljivost. Istakli su se u pograničnim borbama protiv Maura. Kao vrlo dobri profesionalni ratnici almugaveri su stupali u službu stranih vladara gdje su, kao svi plaćenici toga vremena, stekli glas pljačkaša. Činili su najefikasniji element Katalonske kompanije.